Ender's Game
Seria Jocul lui Ender (titlu original "Ender's Game series", denumită uneori Universul lui Ender - "Enderverse" sau Seria lui Ender - "Ender series") este o serie de cărți science fiction aparținându-i lui Orson Scott Card. Seria a început cu nuveleta "Jocul lui Ender", dezvoltată ulterior în romanul "Jocul lui Ender". La ora actuală ea cuprinde unsprezece romane (opt dintre ele traduse și în limba română) și zece povestiri. Primele două romane ale seriei, "Jocul lui Ender" și "Vorbitor în numele morților", au câștigat premiul Hugo și premiul Nebula, numărându-se printre cele mai influente romane science fiction ale anilor '80.